# 2023.08.26

# **Воркутаын казьтыштісны Айму вӧсна Ыджыд тыш дырйи тылын уджалысьясӧс**

Талун,моз тӧлысь 26 лунӧ, Шахтёр лун водзвылын Коми Республикаса Юралысь Владимир Уйба пуктіс “Уджӧн нималысь кар” казьтылан стела дорӧ дзоридзьяс.

# Кыпыд церемонияӧ пырӧдчисны Коми Республикаса Каналан Сӧветӧн Веськӧдлысь Сергей Усачёв, Коми Республикаса Веськӧдлан котырӧн Юрнуӧдысьӧс Медводдза вежысь Эльмира Ахмеева, AEON корпорацияса директоръяслӧн сӧветӧн веськӧдлысь Роман Троценко, карӧн да “ВоркутаУголь” кар артмӧдысь предприятиеӧн юрнуӧдысьяс.

Россия Федерацияса Президент Владимир Путинлӧн 2021 во кӧч тӧлысь 10 лунся Индӧдӧн Воркута карлы сетісны “Уджӧн нималысь кар” почёт ним 1941–1945 воясся Айму вӧсна Ыджыд тышын Вермӧмӧ карса олысьясӧн ыджыд пай пуктӧмысь, промышленнӧй предприятиеясын военнӧй да гражданскӧй продукция дугдывтӧг вӧчӧмысь, уджын героизмысь да йӧз вӧсна тӧждысьӧмысь.

Воркутаса олысьяслӧн уджын подвиг да героизм йылысь висьталӧны архивнӧй документъяс. Буретш татчӧс из шом промышленносьтын уджалысьяс могмӧдісны страналысь рытыв-войвыв районъяссӧ Донбасс оккупируйтӧм бӧрын. 1941 воын “Воркута” станция вылӧ воис медводдза кӧрт туй состав, да рытнас нин “ыджыд муясӧ” мӧдӧдісны из шомӧн медводдза вагонъяс.

Воркутаса шахтёръяслӧн удж понда война кадӧ Воркутаса шахтаясын из шом перйӧмыс содіс пӧшти 10 пӧв: 309 сюрс тоннасянь 1941 воын 2 миллион 907 сюрс тоннаӧдз 1945 воын. Йӧз вӧсна тӧждысьӧмысь да героизмысь “Воркутстрой” комбинатса 377 уджалысьлы 1943 да 1945 воясын сетісны орденъяс да медальяс СССР-са Медвылыс Сӧветлӧн Президиумса Индӧд серти. Война кадӧ карса нёль предприятиелы сетлісны Канмуса Оборона комитетлысь переходящӧй Гӧрд Знамяяс: “Воркутстрой” комбинат, Воркутаса ТЭЦ, 4 №-а шахта да 40 №-а шахта.

Макарова 1627

# 2023.08.26.

# **В Воркуте почтили память тружеников тыла Великой Отечественной войны**

Сегодня, 26 августа, в канун Дня шахтёра Глава Республики Коми Владимир Уйба возложил цветы к памятной стеле «Город трудовой доблести».

В торжественной церемонии приняли участие Председатель Государственного Совета Республики Коми Сергей Усачёв, Первый заместитель Председателя Правительства Республики Коми Эльмира Ахмеева, председатель Совета директоров корпорации AEON Роман Троценко, руководство города и градообразующего предприятия «ВоркутаУголь».

Указом Президента Российской Федерации Владимира Путина 10 сентября 2021 года Воркуте было присвоено почётное звание «Город трудовой доблести» за значительный вклад жителей города в достижение Победы в Великой Отечественной войне 1941–1945 годов, обеспечение бесперебойного производства военной и гражданской продукции на промышленных предприятиях, проявленные при этом массовый трудовой героизм и самоотверженность.

О трудовом подвиге и героизме воркутинцев свидетельствуют архивные документы. Именно работники молодой угольной промышленности Коми снабжали углём северо-западные районы страны после оккупации Донбасса. В 1941 году на станцию «Воркута» пришёл первый железнодорожный состав, и уже вечером первые вагоны с углём были отправлены на «большую землю».

Благодаря выдающимся трудовым достижениям воркутинских шахтёров за годы войны объём добычи угля на шахтах Воркуты увеличился почти в 10 раз: с 309 тысяч тонн в 1941 году до 2 миллионов 907 тысяч тонн в 1945 году. За самоотверженность и героизм 377 работников комбината «Воркутстрой» были награждены в 1943 и 1945 годах орденами и медалями в соответствии с Указами Президиума Верховного Совета СССР. Четыре предприятия города в годы войны награждались переходящими Красными Знаменами Государственного Комитета обороны: комбинат «Воркутстрой», Воркутинская ТЭЦ, шахта №4 и шахта №40.